Eve Viilup

Eve Viilup (sünninimi Eve KungurRakvere Gümnaasium 1912–1997. Tallinna Raamatutrükikoda 1997. LII lend, lk 202.; 15. aprill 1953 – 12. oktoober 2014Suri armastatud teleprodutsent Eve Viilup) oli eesti teleajakirjanik ja -produtsent.

Haridus
Ta lõpetas 1971. aastal Rakvere 1. Keskkooli ja 1976. aastal Tartu Riikliku Ülikooli filoloogiateaduskonna eesti keele ja kirjanduse erialal. 

Töö Eesti Televisioonis
1976. aastast töötas Eve Viilup Eesti Televisiooni noorte- ja lastesaadete administraatorina ja toimetajana, aastatel 1991–2000 oli Lasteekraani peatoimetaja. Hiljem töötas ta ETV-s vabakutselise teleprodutsendina.Eve Viilupi elu oli missioon. Postimees, 13. oktoober 2014.

Tema kui lastesaadete toimetaja ja peatoimetaja tema käe all jõudsid eetrisse sellised saatesarjad nagu "Nõiakivi", "Hunt Kriimsilm", "Tammetõru seiklused", "Kessu", "Kadekops", "Pätu", "Pintselsabad", "Tipp ja Täpp", samuti võistlussaated "Kooli TV", "Marumüramiks", "Memoriin" jpt. Ta oli ka lastelavatuste "Lugu kutsikast, kes...", "Kikerikii" ja "Hei, pöialpoisid!" stsenarist.

Eve Viilup kirjutas laulusõnu ja muusikalavastuste stsenaariume. Ta oli mitme laulusaate – "Viisiubin", "Laulumaias" ja "7 vaprakest" – looja. Temalt said nõu saatesarjade "Kaks takti ette", "Tähed muusikas" ja "Perepidu" tegijad.Eve Viilupi saateid ERR-i arhiivis Vaadatud 17.03.2021.

Tema lastesaatesarjadest silmapaistvaim on 1992. aastal koos Aarne Saluveeriga loodud "Laulukarussell". 

Eve Viilup oli 1990. aastast Lasteekraani Muusikastuudio juhataja. Stuudio koorid ja solistid on saavutanud edu võistlustel ja festivalidel nii Eestis kui ka välismaal.Eve Viilup jõudis oma elus teha suuri ja olulisi asju. Postimees, 13. oktoober 2014.

Filmograafia
1985 – muusikafilm "Õnneseen", stsenarist
1987 – muusikafilm "Koduõu", stsenarist 

Isiklikku
Eve Viilup oli abielus, peres oli kolm last: tütar Teele ning pojad Toomas ja Toivo.Eve Viilupi tütar sammub ema jälgedes. Kroonika, 16. juuli 2015.

Tunnustus
 2007 – Riho Pätsi Koolimuusika Fondi stipendium
 2008 – UNICEFi hõbedane tänumärkLahkus kõigi laululaste teine ema Eve Viilup. ln memoriam Eve Viilup. Eesti Päevaleht 14.10.2014 Digaris.
 2013 – Valgetähe V klassi teenetemärk

Viited

Välislingid
 Tähelaev: Eve Viilup. arhiiv.err.ee, 22. aprill 2008.
 Maire Aunaste: Eve Viilupi elu oli missioon.
 Liisi Koikson: Eve pühendas oma elu muusikat armastavate laste heaks.
 Lenna Kuurmaa: Eve Viilupi südamesse mahtusid kõikide laululaste mured ja rõõmud.
 Eve Viilup jõudis oma elus teha suuri ja olulisi asju.
 Peaminister meenutab Viilupit: Eve hoolivus ja soojus on eeskujuks meile kõigile.
 Reet Linna: "Eve sees võis olla palju pingeid, millest meie midagi ei teadnud."

Kategooria:Tartu Ülikooli filoloogiateaduskonna vilistlased
Kategooria:Eesti teleprodutsendid
Kategooria:Eesti teleajakirjanikud
Kategooria:Valgetähe V klassi teenetemärgi kavalerid
Kategooria:Sündinud 1953
Kategooria:Surnud 2014
Kategooria:Metsakalmistule maetud